**Përshkrimi i kushteve të referencës: Montimi i radiatorëve në Qendrën për Mirëqenien e Gruas në Pejë**

**1. PËRMBLEDHJE**

Qendra për Mirëqenien e Gruas (QMG) e zhvillon aktivitetin e saj në Pejë ku edhe është e regjistruar si OJQ. Aktiviteti i qendrës është strehimi dhe mirëqenia e gruas në nevojë si pasojë e dhunës në familje. Aktualisht QMGja është duke e zbatuar projektin “Shërbime Rezidenciale për Gra dhe Fëmijë”, të financuar nga zyra e BE-së në Kosovë dhe implementuar në partneritet me Save the Children Kosova/o.

Si pjesë e aktivitetit të projektit në fjalë, e kemi hulumtuar tregun dhe jemi në fazën e identifikimit të ofertuesëve më të volitshëm për të lidhur marrëdhënie kontraktuale që t’i zëvëndësojmë shumicën e radiatorëve të dhomave të objektit të qendrës.

Pritshmëritë tona minimale që duhet përmbushur për këtë aktivitet janë të dhëna si në vijim:

* Të largohen nga vendi radiatorët egzistues, që do të zëvendësohen me radiatorë të rinj – dy nga ta do të zëvendësohen/zhvendosen bashkë me gypa;
* Të montohen 18 radiatorë dhe gypat per 4 banjo sipas dimensioneve;
	+ 60 x 160cm – 4 cope;
	+ 60 x 120cm – 12 cope;
	+ 60 x 100 cm – 2 cope; dhe
	+ Gypat e nxemjes per 4 banjo.
* Të ofrohet garancion në radiatorë dhe punët e kryera së paku për tri vite;

**2. KRITERET PËR APLIKIM**

Të gjithë ofertuesit duhet të plotësojnë këto kritere:

Oferta juaj duhet të jetë e shkruar qartë, të jet lehtë e lexueshme, dhe të ketë çmimin e dhënë (pa TVSH) duke përfshirë të gjitha shpenzimet që mund të dalin gjatë kryerjes së punëve. Në mënyrë që të jeni më preciz me ofertën tuaj, me kërkesë paraprake, mund t’ju caktojmë termin për të parë për së afërmi situatën aktuale të radiatorëve që do të zëvendësohen.

**3. KRITERET PËR PËRZGJEDHJE:**

Kriteret për përzgjedhjen e ofertave më të përshtatshme për shërbimet e nevojshme janë:

* Dorëzimi i dokumentacionit të plotë;
* Plotësimi i të gjitha kritereve për aplikim;
* Çmimi më i lirë.

Qendra për Mirëqenien e Gruas do të bëj vlerësimin e ofertave vetëm me personelin e saj – pa prezencën e ofertuesëve – dhe do të kontakton ofertuesin më të volitshëm përmes e-mail apo telefonatës për të vazhduar tutje me kontraktimin e shërbimeve.

**4. KOHËZGJATJA E KONTRATËS DHE KUSHTET E PAGESËS**

Pagesa do të bëhet vetëm pas pranimit të shërbimit, përmes transferimit bankar në valutën e faturimit dhe do të bëhet përbrenda 15 ditëve pas marrjes së faturës dhe pranimit të mallit. Kohëzgjatja e kontratës do të jetë deri në fund të këtij viti, përkatësisht 31.12.2022 ose deri në përfundim të plotë të marrëveshjes/obligimeve kontraktuale.

Si ofertues i kësaj thirrjeje për ofertim, ju mund të na kontaktoni për çfarëdo informate shtesë që konsideroni që keni nevojë për sqarim. Oferta e juaj mund të dorëzohet në verzionin elektronik apo në atë të shtypur. Nëse e konsiderojmë të nevojshme, Qendra për Mirëqenien e Gruas e mban të drejtën për të bë vizitë në lokacionin e operimit të afarizmit tuaj.

**5. DOKUMENTET PËR DORËZIM DHE PËRMBAJTJA E OFERTËS:**

* Certifikata e regjistrimit të biznesit;
* Çmimet e shërbimeve në euro duke mos përfshirë TVSH-në (QMG do t’ju ofron dokuementacionin përkatës për lirim nga TVSHja);
* Të ofrohet dëshmia që biznesi nuk ka borxhe të pashlyera ndaj ATKsë dhe përfaqësuesi ligjor nuk është nën hetime
* Oferta duhet të jetë e nënshkruar dhe vulosur nga operatori afarist;

**6. UDHËZIM PËR OFERTUESIT**

Ofertuesit janë të mirëpritur të dorëzojnë ofertat e tyre elektronike në pejawwc@yahoo.com ose verzionin e shtypur në QMG, me mbishkrimin: “Oferta për montimin e radiatorëve”, më së voni deri më 11 korrik 2022 ora 16:00,ose caktoni termin, për ta dorëzuar ofertën e shtypur, në numrin mobil: 044/49-278-809.

 Propozimet e marra pas afatit të caktuar nuk do të merren në konsideratë.

Ju falemnderit për konsideratën tuaj!